
[bookmark: TextBodyBegin]Európsky parlament,
–	so zreteľom na všeobecný rozpočet Európskej únie na rozpočtový rok 2024[footnoteRef:1], [1:  	Ú. v. EÚ L, 2024/207, 22.2.2024, ELI: http://data.europa.eu/eli/budget/2024/207/oj.] 

–	so zreteľom na konsolidovanú ročnú účtovnú závierku Európskej únie za rozpočtový rok 2024 (COM(2025)0359 – C10‑0154/2025)[footnoteRef:2], [2:  	Ú. v. EÚ C, C/2025/4944, 13.10.2025, ELI: http://data.europa.eu/eli/C/2025/4944/oj.] 

–	so zreteľom na výročnú správu európskeho dozorného úradníka pre ochranu údajov za rok 2024,
–	so zreteľom na výročnú správu Dvora audítorov o plnení rozpočtu za rozpočtový rok 2024 spolu s odpoveďami inštitúcií[footnoteRef:3], [3:  	Ú. v. EÚ C, C/2025/5409, 8.10.2025, ELI: http://data.europa.eu/eli/C/2025/5409/oj.] 

–	so zreteľom na vyhlásenie o vierohodnosti[footnoteRef:4] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2024 v súlade s článkom 287 Zmluvy o fungovaní Európskej únie, [4:  	Ú. v. EÚ C, C/2025/5407, 13.10.2025, ELI: http://data.europa.eu/eli/C/2025/5407/oj.] 

–	so zreteľom na článok 314 ods. 10 a články 317, 318 a 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:5], a najmä na jeho články 59, 118, 260, 261 a 262, [5:  	Ú. v. EÚ L 193, 30.7.2018, s. 1, ELI: http://data.europa.eu/eli/reg/2018/1046/oj.] 

–	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie[footnoteRef:6], a najmä na jeho články 59, 118, 266, 267 a 268, [6:  	Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	so zreteľom na nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES[footnoteRef:7], a najmä na jeho článok 54, [7:  	Ú. v. EÚ L 295, 21.11.2018, s. 39, ELI: http://data.europa.eu/eli/reg/2018/1725/oj.] 

–	so zreteľom na článok 102 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A10-0057/2026),
1.	udeľuje európskemu dozornému úradníkovi pre ochranu údajov absolutórium za plnenie rozpočtu za rozpočtový rok 2024;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, európskemu dozornému úradníkovi pre ochranu údajov, Európskej rade, Rade, Komisii, Dvoru audítorov, Súdnemu dvoru Európskej únie, európskej ombudsmanke a Európskej službe pre vonkajšiu činnosť a aby zabezpečila ich uverejnenie v Úradnom vestníku Európskej únie (v sérii L).

2. Uznesenie Európskeho parlamentu z 29. apríla 2026 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2024, oddiel IX – Európsky dozorný úradník pre ochranu údajov (2025/2154(DEC))
Európsky parlament,
–	so zreteľom na svoje rozhodnutie o absolutóriu za plnenie všeobecného rozpočtu Európskej únie za rozpočtový rok 2024, oddiel IX – Európsky dozorný úradník pre ochranu údajov,
–	so zreteľom na článok 102 a prílohu V k rokovaciemu poriadku,
–	so zreteľom na stanovisko Výboru pre občianske slobody, spravodlivosť a vnútorné veci,
–	so zreteľom na správu Výboru pre kontrolu rozpočtu (A10-0057/2026),
A.	keďže v súvislosti s postupom udelenia absolutória chce orgán udeľujúci absolutórium zdôrazniť mimoriadny význam ďalšieho posilňovania demokratickej legitimity inštitúcií Únie zvyšovaním transparentnosti a zodpovednosti a zavedením koncepcie zostavovania rozpočtu na základe výkonnosti a dobrého riadenia ľudských zdrojov;
B.	keďže ochrana údajov je základné právo chránené v právnych predpisoch EÚ a zakotvené v článku 8 Charty základných práv Európskej únie;
C.	keďže v článku 16 Zmluvy o fungovaní Európskej únie sa stanovuje, že dodržiavanie pravidiel týkajúcich sa ochrany fyzických osôb, pokiaľ ide o spracúvanie osobných údajov, ktoré sa ich týkajú, podlieha kontrole nezávislého orgánu;
D.	keďže v nariadení (EÚ) 2018/1725 sa stanovuje vytvorenie nezávislého orgánu – európskeho dozorného úradníka pre ochranu údajov (ďalej len „EDPS“), ktorý je zodpovedný za ochranu a zaručenie práva na ochranu údajov a súkromie a ktorého úlohou je zabezpečiť, aby sa v inštitúciách, orgánoch, úradoch a agentúrach Únie uplatňovala kultúra prísnej ochrany údajov;
E.	keďže EDPS vykonáva svoje funkcie v úzkej spolupráci s ďalšími orgánmi pre ochranu osobných údajov v rámci Európskeho výboru pre ochranu údajov (EDPB) a slúži verejnému záujmu, pričom sa riadi zásadami nestrannosti, integrity, transparentnosti, vecnosti a dodržiavania právnych predpisov EÚ;
F.	keďže občania Únie potrebujú digitálne prostredie, ktoré nie je kontrolované netransparentnými záujmami, a iniciatívy, ktoré podporujú digitálnu suverenitu a zabezpečujú, aby v centre správy údajov v Únii boli jednotlivci, a nie spoločnosti alebo nezodpovedné systémy;
1.	konštatuje, že rozpočet EDPS patrí do okruhu 7 VFR Európska verejná správa, ktorý v roku 2024 predstavoval celkovo 13,3 miliardy EUR, t. j. 6,9 % rozpočtových výdavkov Únie; konštatuje, že rozpočet EDPS predstavoval 0,18 % rozpočtových prostriedkov okruhu 7 VFR;
2.	konštatuje, že Európsky dvor audítorov (ďalej len „Dvor audítorov“) vo svojej výročnej správe za rozpočtový rok 2024 (ďalej len „správa Dvora audítorov“) preskúmal vzorku 70 transakcií v oddiele Administratíva, čo je rovnaký počet ako v roku 2023; keďže Dvor audítorov ďalej uvádza, že administratívne výdavky zahŕňajú výdavky na ľudské zdroje vrátane výdavkov na dôchodky, ktoré v roku 2024 predstavovali približne 69 % celkových administratívnych výdavkov, a výdavky na budovy, zariadenie, energie, komunikáciu a informačné technológie a že z jeho dlhoročnej práce vyplýva, že tieto administratívne výdavky sú celkovo nízkorizikové;
3.	konštatuje, že 16 zo 70 (23 %) operácií obsahovalo chyby, ale že Dvor audítorov na základe troch vyčíslených chýb odhaduje, že chybovosť bola pod prahom významnosti; konštatuje, že v správe Dvora audítorov nie sú uvedené žiadne konkrétne problémy týkajúce sa EDPS;
Rozpočtové a finančné riadenie
4.	konštatuje, že konečný schválený rozpočet EDPS v roku 2024 bol 24 329 460 EUR, čo v porovnaní s rokom 2023 predstavovalo zvýšenie o 7,12 % (22 711 559 EUR); poznamenáva, že rozpočet EDPS sa vzťahuje aj na činnosť nezávislého sekretariátu výboru EDPB; na základe výročnej správy EDPS za rok 2024 (ďalej len „výročná správa“) konštatuje, že prijatý rozpočet výboru EDPB na rok 2024 bol 8,36 milióna EUR (v porovnaní so 7,67 milióna EUR v roku 2023);
5.	s uspokojením konštatuje, že úsilie o monitorovanie a plánovanie rozpočtu EDPS za rozpočtový rok 2024 prinieslo mieru plnenia rozpočtu v prípade viazaných rozpočtových prostriedkov v bežnom roku 2024 na úrovni 96 % (rovnako ako v roku 2023); na základe správy o ročnej účtovnej závierke EDPS za rok 2024 ďalej poznamenáva, že miera plnenia platobných rozpočtových prostriedkov v bežnom roku bola 84 % (rovnako ako v roku 2023); okrem toho na základe odpovedí EDPS v dotazníku týkajúcom sa rozpočtového absolutória za rok 2023 (ďalej len „dotazník“), ktorý predložil Výbor pre kontrolu rozpočtu, konštatuje, že miera plnenia platobných rozpočtových prostriedkov bola v roku 2024 celkovo 91,88 %, čo je viac ako 91,33 % v roku 2023; 
6.	ďalej konštatuje, že suma prenesených rozpočtových prostriedkov (C8) z roku 2024 do roku 2025 predstavovala 2 649 943 EUR (t. j. 10,89 % celkového rozpočtu na rok 2024) v porovnaní so sumou 2 517 942 EUR v roku 2023 (t. j. 11,08 % celkového rozpočtu na rok 2023); konštatuje, že miera plnenia rozpočtu C8 v roku 2024 bola 77,37 % (v porovnaní so 76,65 % v roku 2023); 
7.	konštatuje, že v roku 2024 dosahoval priemerný čas potrebný na platbu 20 dní v porovnaní s 19 dňami v roku 2023, pričom načas bolo spracovaných 96,87 % platieb (oproti 92,73 % v roku 2023); ďalej berie na vedomie, že došlo k zvýšeniu počtu platieb z 1 335 v roku 2023 na 1 440 v roku 2024; konštatuje, že EDPS sa v roku 2024 stretol s určitými technickými ťažkosťami v dôsledku paralelného fungovania dvoch rôznych informačných systémov (systém SUMMA Komisie a systém ABAC európskeho dozorného úradníka pre ochranu údajov), čo si vyžiadalo ručné prekódovanie a iné manuálne zásahy; konštatuje, že systém SUMMA sa má u EDPS zaviesť v roku 2026;
8.	na základe dotazníka konštatuje, že celkový rozpočet EDPS na služobné cesty sa znížil o 17,86 % z 323 421 EUR v roku 2023 na 265 630 EUR v roku 2024 z dôvodu zníženia cestovných a súvisiacich nákladov v dôsledku zvýšenej účasti na zasadnutiach na diaľku/hybridných zasadnutiach; na základe výročnej správy poznamenáva, že počet služobných ciest zamestnancov sa takisto znížil z 246 v roku 2023 na 218 v roku 2024; konštatuje, že v rámci tohto rozpočtu bola na 23 služobných ciest dozorného úradníka v roku 2024 vyčlenená suma 38 418 EUR, ktorá sa zvýšila z 33 000 EUR na 24 služobných ciest v roku 2023, a to najmä z dôvodu miesta konania dôležitých zasadnutí a podujatí, na ktorých sa dozorný úradník musel zúčastniť, vrátane niekoľkých služobných ciest v Spojených štátoch a Mexiku v roku 2024; so znepokojením konštatuje, že pokiaľ ide o služobné cesty do krajiny pôvodu vysokopostavených úradníkov, dozorný úradník uskutočnil v roku 2024 len 3 služobné cesty do Poľska (z celkového počtu 23), zatiaľ čo generálny tajomník EDPS uskutočnil 9 služobných ciest do Španielska (z celkového počtu 15); zdôrazňuje, že EDPS naďalej neposkytuje informácie o počte služobných ciest financovaných organizátormi alebo inými tretími stranami, čím sa znižuje transparentnosť výdavkov EDPS na služobné cesty;
9.	na základe dotazníka konštatuje, že v súvislosti s nezákonnou ruskou útočnou vojnou proti Ukrajine riešil EDPS inflačné tlaky na zákazky a služby tým, že v priebehu roka revidoval odhady nákladov a prerozdeľoval zdroje prostredníctvom presunov vykonaných v súlade s článkom 29 ods. 1 a 4 nariadenia o rozpočtových pravidlách, stanovil rezervy na nepredvídané udalosti a prehodnotil priority s cieľom zabezpečiť obsluhu hlavných procesov EDPS; vyzýva EDPS, aby pokračoval v pravidelných preskúmaniach s cieľom identifikovať oblasti s nedostatočným čerpaním a v prípade potreby v priebehu roka prerozdeliť finančné prostriedky; uznáva, že je potrebné, aby všetky inštitúcie Únie zlepšili svoje rozpočtové riadenie tým, že pri uzatváraní zmlúv s poskytovateľmi služieb zohľadnia aj cenovú volatilitu, najmä v odvetví energetiky;
10.	konštatuje, že EDPS začal a zadal 66 postupov verejného obstarávania, z ktorých 45 malo veľmi nízku hodnotu, dva boli rokovacie konania bez predchádzajúceho zverejnenia, deväť bolo osobitných zákaziek na vytvorenie zoznamu jednotlivých expertov a jedna bola rámcová zmluva vo výške 200 000 EUR so spoločnosťou PricewaterhouseCoopers; konštatuje, že EDPS podpísal väčšinu zmlúv s malými a strednými podnikmi prostredníctvom postupov s veľmi nízkou alebo nízkou hodnotou;
Vnútorné riadenie, výkonnosť a vnútorná kontrola
11.	konštatuje, že EDPS použil na monitorovanie svojej výkonnosti v roku 2024 deväť kľúčových ukazovateľov výkonnosti (KPI), čo je v súlade s hlavnými cieľmi stratégie EDPS na roky 2020 – 2024, ktorá sa vykonáva prostredníctvom ročného plánu riadenia; na základe výročnej správy poznamenáva, že EDPS splnil alebo prekročil ciele stanovené vo všetkých kľúčových ukazovateľoch výkonnosti s výnimkou jedného kľúčového ukazovateľa výkonnosti (počet sledovateľov EDPS na niektorých účtoch na sociálnych sieťach);
12.	berie na vedomie, že EDPS vykonáva rôzne úlohy, a to napríklad ako orgán pre ochranu údajov a od 1. augusta 2024 aj ako notifikovaná osoba, notifikujúci orgán a orgán dohľadu nad trhom zodpovedný za dohľad nad nariadením Európskeho parlamentu a Rady (EÚ) 2024/1689[footnoteRef:8] a jeho presadzovanie vo vzťahu k inštitúciám, orgánom, úradom a agentúra Únie, pričom v prípade poslednej uvedenej úlohy bude mať EDPS právomoci v oblasti presadzovania až od 2. augusta 2026; v tejto súvislosti s uznaním konštatuje, že EDPS pracoval na riadiacich štruktúrach a procesných rámcoch potrebných na vykonávanie svojich nových úloh a právomocí ako orgán dohľadu nad trhom podľa nariadenia (EÚ) 2024/1689, a to aj tým, že v roku 2024 spustil sieť korešpondentov pre akt o umelej inteligencii, do ktorej sa napriek dobrovoľnému charakteru zapojili všetky inštitúcie, orgány, úrady a agentúry Únie; [8:  	Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024, ELI: http://data.europa.eu/eli/reg/2024/1689/oj).] 

13.	berie na vedomie posilnenú úlohu EDPS v nových legislatívnych aktoch vrátane nariadenia (EÚ) 2024/1689, na základe ktorého sa EDPS stáva príslušným orgánom pre inštitúcie, agentúry, úrady a orgány Únie a na základe ktorého boli na EDPS delegované ďalšie úlohy; konštatuje, že 1. októbra 2024 EDPS na riešenie svojich nových úloh v oblasti dohľadu zriadil oddelenie umelej inteligencie, ktoré v roku 2024 tvorili dvaja interne preradení zamestnanci; na základe dotazníka konštatuje, že od roku 2025 má EDPS pre toto oddelenie rozpočet, ktorý pokrýva dve trvalé pracovné miesta a päť pracovných miest pre zmluvných zamestnancov, na ktoré sa uskutočnili výberové konania; na základe dotazníka však berie na vedomie názor EDPS, že tieto zdroje naďalej nepostačujú na pokrytie týchto nových úloh, najmä dohľadu nad systémami umelej inteligencie v oblasti kontroly hraníc, migrácie, spravodlivosti a presadzovania práva alebo zriadenia regulačného experimentálneho prostredia pre AI pre inštitúcie, orgány, úrady a agentúry Únie, ako sa stanovuje v článku 57 ods. 3 nariadenia (EÚ) 2024/1689; ďalej konštatuje, že zo správy EDPS o následných opatreniach k uzneseniu Európskeho parlamentu o plnení rozpočtu EDPS za rok 2023 (ďalej len „správa o následných opatreniach“) vyplýva, že aj z dôvodu rozpočtových obmedzení nemohol EDPS v roku 2024 začať vypracúvať štúdiu uskutočniteľnosti o umelej inteligencii;  pripomína, že v snahe vyhnúť sa nákladným právnym postupom by sa mal EDPS držať právomocí vyplývajúcich z jeho mandátu na základe prístupu založeného na spolupráci s inštitúciami a agentúrami Únie; pripomína, že Európsky parlament už vo svojom uznesení o absolutóriu za rok 2023 varoval, že postupné rozširovanie mandátu EDPS predstavuje riziko prekročenia jeho dostupných zdrojov; zdôrazňuje, že je dôležité poskytnúť EDPS primerané finančné a ľudské zdroje, aby mohol účinne dohliadať na systémy umelej inteligencie v dôležitých oblastiach;
14.	konštatuje, že pokiaľ ide o monitorovanie a prognózovanie technológií, EDPS sa v roku 2024 zameral na umelú inteligenciu, a to prostredníctvom svojho oddelenia pre technológie a ochranu súkromia; v tejto súvislosti berie na vedomie niektoré témy, ktorými sa EDPS zaoberá, ako napríklad: – spracúvanie neurodát prostredníctvom neurotechnológií, ktoré sa spomínajú v publikácii TechDispatch on neurodata (TechDispatch o neurodátach), ktorú vydal EDPS spolu so španielskym orgánom pre ochranu údajov v júni 2024, a – automatizované rozhodovanie a ľudský dohľad, ktorému sa venoval tematický seminár organizovaný spoločne s Agentúrou Európskej únie pre kybernetickú bezpečnosť (ENISA) a Univerzitou v Karlstade v septembri 2024; s uznaním konštatuje, že EDPS v novembri 2024 uverejnil štvrté vydanie svojej iniciatívy Techsonar, ktorá bola zameraná na šesť trendov v oblasti umelej inteligencie, ako napríklad: generovanie s rozšíreným vyhľadávaním, umelá inteligencia v zariadení, strojové odnaučovanie, multimodálna umelá inteligencia, škálovateľný dohľad a neurosymbolická umelá inteligencia; zdôrazňuje, že je dôležité, aby EDPS zhromaždil poznatky potrebné na presadzovanie svojich právomocí podľa nariadenia (EÚ) 2024/1689, hneď ako inštitúcie, orgány, úrady a agentúry Únie začnú používať vznikajúce technológie na spracovanie osobných údajov; okrem toho konštatuje, že v roku 2024 vydal EDPS prvé usmernenia pre inštitúcie, orgány, úrady a agentúry Únie na zabezpečenie dodržiavania ochrany údajov pri používaní generatívnych systémov umelej inteligencie, ako aj tri stanoviská v oblasti dohľadu týkajúce sa používania nástrojov umelej inteligencie Europolom a Eurojustom;
15.	konštatuje, že počet sťažností sa z roka na rok stále zvyšuje, pričom väčšina sťažností sa týka Komisie a predkladajú ich zamestnanci inštitúcií, orgánov, úradov a agentúr Únie; berie na vedomie, že v roku 2024 dostal EDPS 663 sťažností, t. j. o 202 viac ako v roku 2023, pričom 108 bolo prípustných a 555 neprípustných; konštatuje, že EDPS vydal konečné rozhodnutie, stanovisko alebo odpoveď v 77 prípadoch (t. j. nárast o 33 % v porovnaní s rokom 2023) zo 108 sťažností prijatých v roku 2024 a odpovedal na všetky prijaté neprípustné sťažnosti; konštatuje, že zo všetkých prípustných sťažností prijatých v roku 2024 bolo v roku 2024 ukončených 48 prípadov, čo predstavuje pokles oproti 55 prípadom v roku 2023; konštatuje, že na konci roka 2024 bolo v štádiu riešenia 104 prípustných sťažností (nárast zo 71 prípadov v roku 2023) vrátane sťažností podaných pred rokom 2024; oceňuje úsilie, ktoré EDPS vynaložil na zníženie vysokého počtu sťažností, a nabáda ho, aby vybavovanie sťažností ešte viac zefektívnil, napr. hľadaním spoločného chápania postupu vybavovania sťažností s vnútroštátnymi orgánmi pre ochranu údajov, najmä v oblasti slobody, bezpečnosti a spravodlivosti, kde vyšetrovania bývajú zložité a zdĺhavé; konštatuje, že v roku 2024 dostal EDPS 125 oznámení o porušení ochrany osobných údajov, pričom v roku 2023 ich bolo 77;
16.	naliehavo vyzýva EDPS, aby sa zamyslel nad svojimi kľúčovými ukazovateľmi výkonnosti a zabezpečil, aby sa uplatňovali na vybavovanie sťažností, ako aj na stanovovanie cieľov týkajúcich sa vybavovania sťažností a vyšetrovaní, podobne ako je to v praxi európskej ombudsmanky;
17.	zdôrazňuje, že konzultácie a poradenstvo EDPS zohrávajú dôležitú úlohu v legislatívnom procese Únie, a to nielen v počiatočnom štádiu prípravy legislatívnych návrhov Komisie, ale aj prostredníctvom poskytovania pripomienok alebo stanovísk ku kompromisným pozmeňujúcim návrhom v rámci trojstranných rokovaní na základe žiadostí Európskeho parlamentu a jeho výborov; konštatuje, že v reakcii na žiadosti o legislatívne konzultácie v roku 2024 EDPS reagoval podľa článku 42 ods. 1 nariadenia (EÚ) 2018/1725 na 97 formálnych legislatívnych konzultácií (80 v roku 2023) a Komisii a spoluzákonodarcom poskytol poradenstvo vo forme 25 stanovísk (54 v roku 2023), 45 formálnych pripomienok (26 v roku 2023) a 27 neformálnych pripomienok (34 v roku 2023);
18.	berie na vedomie kľúčovú úlohu výboru EDPB pri harmonizácii usmernení, postupov, procesov presadzovania a praxe orgánov dohľadu v členských štátoch; v tejto súvislosti konštatuje, že výbor EDPB v roku 2024 neprijal žiadne záväzné rozhodnutie, vydal 28 stanovísk ku konzistentnosti, prijal dve nové usmernenia, vydal štyri vyhlásenia o legislatívnom vývoji a zrealizoval a skoordinoval niekoľko programov týkajúcich sa spolupráce v oblasti presadzovania práva; ďalej konštatuje, že výbor EDPB zabezpečuje sekretariát výboru pre koordinovaný dozor, ktorý je skupinou národných orgánov dohľadu a EDPS a ktorý zabezpečuje koordinovaný dohľad nad rozsiahlymi informačnými systémami Únie, pričom v roku 2024 bol tento dohľad rozšírený na vízový informačný systém, a to v nadväznosti na prípravné práce vykonané na účely dohľadu nad Európskym systémom pre cestovné informácie a povolenia (ETIAS);
19.	s uspokojením konštatuje, že EDPS v roku 2024 vypracoval rôzne procesné nástroje a politiky na zlepšenie svojich vyšetrovacích postupov; v tejto súvislosti oceňuje, že EDPS v roku 2024 zmenil svoj rokovací poriadok, pričom „postup preskúmavania“ bol nahradený „predbežným posúdením“, aby sa zabezpečilo právo na vypočutie všetkých zúčastnených strán; konštatuje, že od júla 2024 sa môžu inštitúcie, orgány, úrady a agentúry Únie podeliť o svoje názory na predbežné posúdenie skôr, ako EDPS prijme rozhodnutie, ktoré by ich mohlo nepriaznivo ovplyvniť; konštatuje, že tieto procesné záruky prispievajú k spravodlivému a včasnému vybavovaniu sťažností a vyšetrovaní; konštatuje, že EDPS v roku 2024 preskúmal aj metodiky vyšetrovania, vypracoval príručku o prístupe k spisu, zlepšil pripravenosť na súdne spory, aktualizoval internú príručku o sťažnostiach a zlepšil procesy nahrávania a prepisovania vypočutí;
20.	na základe výročnej správy a správy o následných opatreniach konštatuje, že EDPS venuje osobitnú pozornosť spracúvaniu údajov detí, najmä v kontexte presadzovania práva; konštatuje, že jeden z auditov, ktoré EDPS vykonal v roku 2024, sa týkal spracovania osobných údajov detí vo výskumných projektoch riadených Spoločným výskumným centrom Komisie v Španielsku, najmä pokiaľ ide o interakciu medzi deťmi a robotmi; s uspokojením konštatuje, že v októbri 2024 sa EDPS zúčastnil na rokovaní orgánov pre ochranu údajov G7 za okrúhlym stolom v Ríme, pri príležitosti ktorého orgány pre ochranu údajov vydali Statement on AI and Children (Vyhlásenie o umelej inteligencii a deťoch), v ktorom naliehavo vyzvali na prijatie opatrení na ochranu súkromia detí a zabezpečenie toho, aby umelá inteligencia podporovala dôveru a zároveň chránila najzraniteľnejšie osoby; pripomína, že EDPS vykonal osobitnú kontrolu spracovania údajov Europolom v súvislosti s maloletými osobami mladšími ako 15 rokov, ktoré boli označené za podozrivé osoby; oceňuje, že EDPS zistil, že všeobecný proces posudzovania informácií, ktoré poskytujú partneri o maloletých osobách (vrátane maloletých do 15 rokov), je jasný a dobre rozvinutý; konštatuje, že v inšpekčnej správe EDPS sa od Europolu žiada, aby naďalej vykonával vlastné posudzovanie zákonnosti získaných údajov, pričom sa zdôrazňuje, že Europol musí posudzovať „striktnú nevyhnutnosť“ pri spracúvaní údajov o maloletých osobách podozrivých z trestných činov;
21.	konštatuje, že inštitúcie, orgány, úrady a agentúry Únie sa môžu poradiť s EDPS o plánovaných spracovateľských operáciách a ochrane údajov; konštatuje, že EDPS poskytol poradenstvo v rámci 26 konzultácií a vydal 26 stanovísk v oblasti dohľadu na rôzne témy; berie na vedomie najmä skutočnosť, že EDPS v decembri 2024 uverejnil stanovisko v oblasti dohľadu týkajúce sa plánu Európskeho parlamentu používať biometrické údaje na potvrdzovanie prítomnosti poslancov pri vyplácaní denných príspevkov;
22.	konštatuje, že EDPS vykonal v roku 2024 štyri vyšetrovania a dve predbežné vyšetrovania, čo predstavuje v porovnaní s rokom 2023 pokles; medzi najvýznamnejšie prípady zaraďuje predbežné vyšetrovanie automatizovaného rozhodovania pri výbere stážistov, vyšetrovanie používania služby Microsoft 365 Komisiou a jedno predbežné vyšetrovanie profilovania v aplikáciách pre prístup verejnosti; v súvislosti s používaním služby Microsoft 365 zo strany Komisie konštatuje, že pri vyšetrovaní sa zistilo viacnásobné porušenie nariadenia (EÚ) 2018/1725, na základe ktorého EDPS nariadil Komisii, aby do 9. decembra 2024 pozastavila všetky toky údajov do spoločnosti Microsoft a jej pridružených spoločností mimo Únie/Európskeho hospodárskeho priestoru (EHP); vyzýva EDPS, aby informoval orgán udeľujúci absolutórium o výsledku následných opatrení týkajúcich sa dodržiavania odporúčaní EDPS zo strany Komisie v tomto prípade; ďalej konštatuje, že EDPS v roku 2024 pokračoval v piatich vyšetrovaniach postupov inštitúcií, orgánov, úradov a agentúr Únie na webových sídlach zameraných na komponenty tretích strán a žiadosti o súhlas; konštatuje, že EDPS vykonal v roku 2024 tri audity s návštevami na mieste, ktoré sa týkali napríklad spracovania zdravotných údajov, doby uchovávania údajov a výskumu s účasťou maloletých;
23.	pripomína, že EDPS podal v roku 2022 na Súdny dvor Európskej únie (SDEÚ) žalobu o neplatnosť dvoch ustanovení zmeneného nariadenia Európskeho parlamentu a Rady (EÚ) 2016/794[footnoteRef:9], ktorú SDEÚ neskôr zamietol, ale EDPS sa následne odvolal na Všeobecný súd vo veci T-578/22[footnoteRef:10], keďže sa domnieval, že nastolené otázky by sa mali riešiť na najvyššej úrovni; zo správy o následných opatreniach vyplýva, že EDPS sa zdržiava vyjadrenia k tomuto odvolaniu, pretože prebieha; pripomína, že to, že sa EDPS v rámci svojej funkcie dohľadu obracia v právnych otázkach na SDEÚ, by sa nemalo považovať za skutočnosť, ktorá ovplyvňuje lojálnu spoluprácu a dobré vzťahy medzi EDPS a subjektmi, nad ktorými vykonáva dohľad; konštatuje však, že to vyvoláva pochybnosti o postoji EDPS k úlohe Európskeho parlamentu a Rady ako zákonodarcov; [9:  	Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53, ELI: http://data.europa.eu/eli/reg/2016/794/oj).]  [10:  	Uznesenie Všeobecného súdu zo 6. septembra 2023, EDPS/Parlament a Rada, T-578/22, ECLI:EU:T:2023:522.] 

24.	berie na vedomie, že hodnotenie štandardov vnútornej kontroly EDPS v roku 2024 potvrdilo uspokojivú úroveň vnútornej kontroly, pričom všetkých 14 štandardov je prítomných a funkčných; konštatuje, že bola vytvorená pracovná skupina, ktorej úlohou je analyzovať výsledky a navrhnúť zlepšenia, napríklad zlepšenie v oblasti odbornej prípravy, rozvoja a riadenia znalostí a dokumentov; na základe dotazníka konštatuje, že aktualizovaným rámcom riadenia rizík EDPS sa zaviedli štruktúrované následné opatrenia, ktoré organizácii umožnili zabezpečiť, aby úsilie o zmiernenie rizík zostalo účinné a dôsledne monitorované; ďalej konštatuje, že EDPS aktualizoval svoj postup následných kontrol, ktoré sú teraz založené na rizikách, a posilnil kontinuitu činností a audítorský záznam prostredníctvom integrácie systému ARES, odbornej prípravy a zlepšenia procesov riadenia znalostí;
25.	na základe dotazníka konštatuje, že Útvar pre vnútorný audit Komisie začal v roku 2024 jeden audit týkajúci sa riadenia IT služieb poskytovaných Európskym parlamentom európskemu dozornému úradníkovi pre ochranu údajov, ktorého výsledkom boli dve odporúčania, ktoré EDPS v súčasnosti vykonáva; v súvislosti s auditom z roku 2023 týkajúcim sa „metodiky plánovania auditov EDPS“ konštatuje, že jedno z dvoch odporúčaní, ktoré vydal Útvar pre vnútorný audit, bolo vyriešené, zatiaľ čo implementácia druhého odporúčania (týkajúceho sa návrhu metodiky na vypracovanie plánu auditu EDPS) bola odložená na obdobie, keď bude vymenovaný nový dozorný úradník; vyzýva EDPS, aby informoval orgán udeľujúci absolutórium o pokroku dosiahnutom v tejto veci, pričom poznamenáva, že EDPS by mal so subjektmi, ktoré kontroluje, konzultovať uskutočniteľnosť a vhodnosť plánovaných odporúčaní, aby sa zabezpečilo, že kontrolovaný subjekt následne vykoná odporúčania rýchlo, účinne a nápadito;
Ľudské zdroje, rovnosť a dobré pracovné podmienky zamestnancov
26.	konštatuje, že na konci roka 2024 mal EDPS 137 zamestnancov v porovnaní so 129 zamestnancami v roku 2023; konštatuje, že EDPS v roku 2023 zamestnával 55 zmluvných zamestnancov podľa článku 3 písm. b) Podmienok zamestnávania ostatných zamestnancov Európskej únie (50 zmluvných zamestnancov v roku 2023), 9 dočasných zamestnancov podľa článku 2 písm. b) a c)(7 dočasných zamestnancov v roku 2023) a využíval služby 10 externých poskytovateľov služieb, ktorí pracovali interne (12 externých poskytovateľov služieb v roku 2022); vyzýva EDPS, aby pouvažoval nad tým, ako znížiť počet zmluvných zamestnancov v prospech trvalých pracovných zmlúv s cieľom zaručiť udržanie talentov a kontinuitu činnosti; konštatuje, že v roku 2024 bolo medzi zamestnancami EDPS zastúpených 23 štátnych príslušností z členských štátov (rovnako ako v roku 2023), čo je na takúto malú inštitúciu napriek nadmernému zastúpeniu piatich štátnych príslušností a nedostatočnému zastúpeniu iných vynikajúci výsledok; vyzýva EDPS, aby pokračoval vo svojom úsilí o vyvážené geografické zastúpenie štátnych príslušníkov zo všetkých členských štátov, najmä pokiaľ ide o riadiacu úroveň, a to aj prostredníctvom svojej politiky prijímania zamestnancov;
27.	konštatuje vysokú mieru obsadenosti v rámci plánu pracovných miest na úrovni 98,80 % (v porovnaní s 95,65 % v roku 2023), ale aj vysokú mieru fluktuácie na úrovni 12 % v roku 2024 (v porovnaní s 13 % v roku 2023); konštatuje, že väčšina neobsadených miest bola výsledkom toho, že sa nenašli vhodní kandidáti; berie na vedomie problémy zistené v rámci postupov prijímania a výberu zamestnancov; na základe správy o následných opatreniach s uspokojením konštatuje, že EDPS riešil tieto výzvy vypracovaním komplexnej stratégie na udržanie zamestnancov a prilákanie talentov, ktorá bola prijatá začiatkom roka 2025 a ktorá obsahuje krátkodobé, strednodobé a dlhodobé opatrenia na udržanie skúsených zamestnancov, zmiernenie rizík fluktuácie a zvýšenie atraktívnosti EDPS ako zamestnávateľa; nabáda EDPS, aby pokračoval v zlepšovaní postupov prijímania zamestnancov a aby pritom dodržiaval zásady zásluh, transparentnosti a rovnakého zaobchádzania;
28.	pokiaľ ide o rozdelenie zamestnancov EDPS podľa pohlavia, v roku 2024 63 % z nich tvorili ženy a 37 % muži, čo je rovnaký trend ako v predchádzajúcom roku, keď ženy tvorili 65 % a muži 35 % zamestnancov; konštatuje rodovú vyváženosť medzi strednými manažérmi, kde sú traja muži a tri ženy, ale vyjadruje poľutovanie, že ženy sú stále nedostatočne zastúpené na vyšších manažérskych pozíciách; vyzýva EDPS, aby pokračoval vo svojom úsilí dosiahnuť rodovo vyvážené zastúpenie zamestnancov;
[bookmark: _Hlk215140632]29.	berie na vedomie, že EDPS zamestnal 20 stážistov z komisného programu stáží Blue Book, ktorým vyplácal mesačný príspevok vo výške približne 1 500 EUR, a jedného neplateného stážistu na základe dohody o akademickej stáži; znovu zdôrazňuje, že stáže by mali byť platené v súlade s uznesením Európskeho parlamentu zo 14. júna 2023 s odporúčaniami pre Komisiu o kvalitných stážach v Únii (2020/2005(INL)), v ktorom sa požaduje, aby boli všetky stáže v Únii platené;
30.	berie na vedomie činnosti, ktoré v roku 2024 vykonával EDPS v záujme rozvoja svojich ľudských zdrojov; berie na vedomie, že EDPS prijal novú politiku týkajúcu sa online vzdelávacích platforiem, zapojil sa do nového medziinštitucionálneho programu pozorovania pri práci, v rámci ktorého piati zamestnanci EDPS pozorovali pri práci zamestnancov Komisie, a zorganizoval výjazdový deň pre zamestnancov venovaný pripravenosti na umelú inteligenciu a iným činnostiam zameraným na budovanie súdržnosti; berie na vedomie začatie činnosti medziodborovej pracovnej skupiny, ktorej cieľom je rozvíjať iniciatívy na podporu rovnosti, začlenenia a rozmanitosti;
31.	na základe dotazníka konštatuje, že EDPS ponúka pružné a hybridné formy organizácie práce, ktoré zamestnanci vítajú, pričom môžu využívať okrem iného aj rodičovskú dovolenku, časové kredity, prácu na čiastočný úväzok alebo na obmedzený počet dní v roku prácu zo zahraničia; konštatuje, že ďalší prieskum spokojnosti zamestnancov, ktorý sa bude týkať práce na diaľku, bol naplánovaný na rok 2025; domnieva sa, že infraštruktúra budov by sa mohla vo vhodných prípadoch optimalizovať tak, aby odrážala prácu na diaľku a hybridné pracovné podmienky, s cieľom znížiť prevádzkové náklady a zabezpečiť efektívnejšie využívanie kancelárskych priestorov;
32.	konštatuje, že EDPS v súčasnosti nezamestnáva osoby so zdravotným postihnutím, ale vo všetkých svojich oznámeniach o voľných pracovných miestach má doložku o rovnosti príležitostí a aktívne podporuje uchádzačov so zdravotným postihnutím; konštatuje, že webové sídlo EDPS je postavené na systéme riadenia obsahu, ktorý je v súlade so základnými normami pre prístupný webový dizajn, a všetky ďalšie funkcie vyvinuté pre toto webové sídlo sú vytvorené so zohľadnením prístupnosti ako kľúčovej požiadavky;
33.	na základe dotazníka berie na vedomie odpoveď EDPS, podľa ktorej EDPS nemá prístup k zdravotnej dokumentácii svojich zamestnancov a nemôže poznať hlavnú príčinu absencií, keďže ich potvrdzuje Lekárska služba Komisie; konštatuje, že EDPS má prístup len k súhrnným údajom, ako je počet dní práceneschopnosti a či je k nim priložené lekárske potvrdenie; konštatuje, že nárast počtu dní práceneschopnosti od roku 2023 do roku 2024, t. j. z 1 680,50 na 1 946 (+15,80 %), predstihol nárast počtu zamestnancov zo 129 na 137 (t. j. +6,20 %); konštatuje, že priemerná dĺžka práceneschopnosti na osobu sa tiež zvýšila, a to zo 14,7 dňa v roku 2023 na 18,30 dňa v roku 2024, a že miera práceneschopnosti sa zvýšila z 3,60 % v roku 2023 na 3,9 % v roku 2024; je znepokojený súčasnou situáciou a naďalej požaduje jasnejšie posudzovanie dobrých pracovných podmienok zamestnancov s cieľom identifikovať možné opakujúce sa príčiny vyhorenia, prípady ktorého by sa mali každoročne hlásiť orgánu udeľujúcemu absolutórium tak ako v prípade každej inej inštitúcie; žiada EDPS, aby v spolupráci s Lekárskou službou Komisie vykonal cielené posúdenie základných príčin tohto nárastu s osobitným zameraním na prevenciu vyhorenia;
34.	na základe dotazníka konštatuje, že v roku 2024 neboli EDPS nahlásené žiadne prípady obťažovania; oceňuje, že v roku 2024 EDPS naďalej poskytoval prezentáciu o boji proti obťažovaniu, ktorú počas nástupu nových zamestnancov predniesol jeden z dôverných poradcov EDPS; oceňuje uverejnenie rozhodnutia o boji proti obťažovaniu a úlohy dôverných poradcov na intranete EDPS;
Etický rámec a transparentnosť
35.	konštatuje, že EDPS zaviedol rámec na predchádzanie konfliktom záujmov na úrovni vyššieho manažmentu a zamestnancov založený na kódexoch správania, zvyšovaní informovanosti a poskytovaní vyhlásení o absencii konfliktov záujmov a o dôvernosti; berie na vedomie, že všetci zamestnanci, ktorí nastúpia k EDPS, musia podpísať vyhlásenie o absencii konfliktov záujmov a o dôvernosti; konštatuje, že EDPS v roku 2024 nezaznamenal žiadne prípady konfliktu záujmov ani oznamovania protispoločenskej činnosti; so znepokojením konštatuje, že v roku 2024 bol EDPS nahlásený jeden prípad údajného podvodu, ktorý vyšetroval Vyšetrovací a disciplinárny úrad Komisie (IDOC); v tomto prípade poznamenáva, že Vyšetrovací a disciplinárny úrad Komisie ukončil vyšetrovanie v roku 2025 s odporúčaním pre EDPS začať disciplinárne konanie v súlade so služobným poriadkom; vyzýva EDPS, aby priebežne informoval orgán udeľujúci absolutórium o konečnom výsledku dosiahnutom v tejto záležitosti, ako aj o všetkých prípadných opatreniach prijatých na sprísnenie vnútorných kontrol zameraných na boj proti podvodom;
36.	konštatuje, že EDPS v roku 2024 pokračoval v organizovaní úvodných školení, ktoré sa týkali jeho etického rámca (obťažovanie, oznamovanie protispoločenskej činnosti, konflikty záujmov) a stratégie boja proti podvodom pre nových zamestnancov EDPS/EDPB; konštatuje, že úradník pre etiku EDPS každoročne predkladá vedeniu EDPS/EDPB správu o etike a zúčastňuje sa na činnosti pracovnej skupiny pre etiku Comité Paritaire des Questions Statuaries; s uspokojením konštatuje, že EDPS zriadil schránku, do ktorej môžu zamestnanci posielať svoje žiadosti týkajúce sa akýchkoľvek otázok súvisiacich s etikou; nabáda EDPS, aby naďalej zvyšoval informovanosť a organizoval prieskumy s cieľom posúdiť úroveň informovanosti zamestnancov o etickom rámci EDPS/EDPB;
37.	víta celkovú vysokú úroveň transparentnosti, ktorú EDPS dosiahol v súvislosti so svojimi činnosťami, a to aj pokiaľ ide o zverejnenie programu a vyhlásenia o záujmoch dozorného úradníka a generálneho tajomníka; na základe dotazníka s uspokojením konštatuje, že podľa interného posúdenia opatrení v oblasti transparentnosti vykonaného v rokoch 2023 – 2024 prijal EDPS v roku 2025 rozhodnutie, podľa ktorého sa dozorný úradník, generálny tajomník a zamestnanci EDPS, ktorí majú riadiace právomoci, budú stretávať so zástupcami záujmových skupín len vtedy, ak sú zaregistrovaní v registri transparentnosti Únie; víta, že týmto rozhodnutím sa EDPS stal súčasťou registra transparentnosti Únie, ktorého správna rada bola riadne informovaná; odporúča EDPS, aby na svojom webovom sídle zverejnil zoznam všetkých stretnutí so zástupcami záujmových skupín s cieľom ešte viac posilniť zodpovednosť a transparentnosť voči verejnosti;
38.	berie na vedomie, že európska ombudsmanka začala v roku 2023 vyšetrovanie EDPS, ktoré bolo ukončené v roku 2024 so zistením nesprávneho úradného postupu; konštatuje, že zistenie sa týkalo času, ktorý EDPS potreboval na dokončenie posúdenia sťažnosti v primeranej lehote, a toho, že sťažovateľa aktívne neinformoval o vývoji prípadu; oceňuje, že EDPS prijal opatrenia na zlepšenie svojich postupov, na základe ktorých sú teraz zamestnanci povinní aktívne aktualizovať sťažnosti a pozastaviť vyšetrovanie, ak sa čaká na súdne rozhodnutia alebo rozhodnutia iných orgánov v tej istej veci; na základe dotazníka konštatuje, že EDPS bol v roku 2024 zapojený do troch vyšetrovaní Európskeho úradu pre boj proti podvodom (OLAF), ktoré stále prebiehajú; vyzýva EDPS, aby o týchto otázkach priebežne informoval orgán udeľujúci absolutórium;
39.	podčiarkuje úlohu EDPS, pokiaľ ide o dohľad nad operáciami spracovania osobných údajov v inštitúciách, orgánoch, úradoch a agentúrach Únie; vyjadruje znepokojenie nad tým, koľko času potrebuje EDPS na vybavenie sťažností; pripomína rozhodnutie európskej ombudsmanky zo 7. novembra 2024 vo veci 1888/2023/TM, v ktorom európska ombudsmanka konštatovala, že skutočnosť, že EDPS trvalo šesť rokov, kým dokončil posúdenie sťažnosti, nepredstavuje primeraný časový rámec, a že prístup EDPS bol v tomto prípade nesprávnym úradným postupom; berie na vedomie zistenie európskej ombudsmanky, že EDPS zároveň neinformoval sťažovateľa o vývoji uvedeného prípadu;
40.	berie na vedomie, že v súlade s článkom 9 kódexu správania EDPS sú dozorný úradník a generálny tajomník viazaní povinnosťou zachovávať bezúhonnosť, diskrétnosť a dôvernosť tri roky po skončení výkonu svojej funkcie; konštatuje, že v roku 2024 od EDPS neodišiel ani sa k nemu nepripojil žiadny vyšší úradník;
Digitalizácia, kybernetická bezpečnosť a ochrana údajov
41.	na základe dotazníka konštatuje, že výdavky na IT vybavenie a projekty v roku 2024 boli v porovnaní s rokom 2023 vyššie o 10 % z dôvodu dodatočných konzultácií v oblasti kybernetickej bezpečnosti; ďalej konštatuje, že ostatné nákladové položky vrátane všeobecných IT služieb a údržby boli medzi uvedenými dvomi rokmi naďalej relatívne stabilné;
42.	berie na vedomie pokrok, ktorý EDPS dosiahol na ceste k digitálnej transformácii v roku 2024; konštatuje najmä, že EDPS integroval službu EU Send (služba/kanál na výmenu citlivých neutajovaných informácií s inými inštitúciami, orgánmi, úradmi a agentúrami Únie), zaviedol službu ServiceNow na podporu IT (vytvorenie jednotného portálu asistenčnej služby pre zamestnancov), zaviedol rámec SECABC (medziinštitucionálny rámec na bezpečnú výmenu informácií) a prešiel na lokálnu službu Komisie Container-as-a-Service; konštatuje, že digitálnej transformácii EDPS sa venuje jeden stály úradník a jeden zmluvný zamestnanec; na základe dotazníka a správy o následných opatreniach uznáva rozpočtové obmedzenia EDPS, ktoré bránia vytvoreniu tímu aspoň piatich IT špecialistov pokrývajúcich 7 rôznych oblastí IT, ktorí by mohli pokrývať špecifické aplikácie spojené s prevádzkovými procesmi EDPS, ktoré presahujú základnú IT infraštruktúru a služby poskytované Európskym parlamentom a Komisiou na základe dohôd o úrovni poskytovaných služieb;
43.	konštatuje, že obmedzený počet interných pracovníkov v oblasti IT v EDPS čiastočne kompenzujú IT služby, ktoré poskytuje Európsky parlament a Komisia na základe dohôd o úrovni poskytovaných služieb, a mechanizmus spätnej úhrady; pripomína, že Európsky parlament už vo svojom uznesení o absolutóriu za rok 2023 identifikoval štrukturálne rozdiely medzi týmito medziinštitucionálnymi IT službami a osobitnými operačnými potrebami EDPS; zdôrazňuje, že tento model síce môže priniesť úspory z rozsahu, ale zároveň môže obmedziť predvídateľnosť nákladov a priamu kontrolu malých inštitúcií nad vývojom výdavkov súvisiacich s IT, pričom vyzdvihuje, že je dôležité zohľadniť tieto štrukturálne tlaky na náklady v budúcom rozpočtovom plánovaní;
44.	vyzdvihuje prácu EDPS na kolaboratívnych cloudových riešeniach s otvoreným zdrojovým kódom v Únii, najmä na projekte Nextcloud a jeho migrácii na dátové centrum spravované Komisiou, s cieľom posilniť dátovú suverenitu a znížiť závislosť od poskytovateľov z krajín mimo Únie; vyzýva EDPS, aby orgánu udeľujúcemu absolutórium poskytol posúdenie celkových nákladov na vlastníctvo projektu, jeho bezpečnostných prínosov a rozšíriteľnosti, pokiaľ ide o ostatné inštitúcie Únie;
45.	uznáva, že EDPS úspešne využíva mnohé administratívne systémy používané v Komisii, najmä v oblasti ľudských zdrojov a procesov administratívnej činnosti, ako aj niektoré služby Európskeho parlamentu, okrem iného vrátane poskytovania laptopov, sieťovej infraštruktúry a zariadenia na videokonferencie; poznamenáva, že v prípade administratívnych a finančných dokumentov EDPS používa kvalifikovaný elektronický podpis na podpisovanie elektronických dokumentov v rámci systému ARES aj mimo neho; vyjadruje EDPS uznanie za pokrok dosiahnutý pri zavádzaní nástrojov elektronického obstarávania, ktorého spustenie sa predpokladá v roku 2026, keď bude u EDPS zavedený aj nový finančný softvér SUMMA;
46.	na základe dotazníka konštatuje, že EDPS v roku 2025 schválil interné usmernenia o používaní systémov generatívnej umelej inteligencie svojimi zamestnancami, ktorým poskytuje aj povinnú odbornú prípravu týkajúcu sa umelej inteligencie; víta prípravné práce EDPS na prípadnom vydaní usmernení na zabezpečenie zodpovedného používania nástrojov umelej inteligencie inštitúciami, orgánmi, úradmi a agentúrami Únie, ktoré by dopĺňali usmernenia, ktoré už poskytla Komisia, so zameraním na špecifiká verejnej správy Únie alebo prípady použitia v konkrétnych oblastiach, ako sú napríklad ľudské zdroje/nábor zamestnancov;
47.	uznáva vedúcu úlohu EDPS pri zvyšovaní pripravenosti inštitúcií, orgánov, úradov a agentúr Únie v oblasti kybernetickej bezpečnosti, pričom úzko spolupracuje s orgánmi, ako je agentúra ENISA, a centrami kybernetickej bezpečnosti, ako je CERT-EU;
48.	na základe dotazníka konštatuje, že EDPS spustil dve kľúčové iniciatívy na posilnenie riadenia prípadov porušenia ochrany osobných údajov v inštitúciách Únie, t. j. kampaň na zvýšenie povedomia o porušeniach ochrany osobných údajov, ktorá sa zamerala na subjekty, ktoré predtým neoznámili porušenie ochrany osobných údajov, pričom poskytla nástroje na samohodnotenie, dvojstranné konzultácie, odporúčania šité na mieru a cvičenie v oblasti kybernetickej bezpečnosti (s názvom PATRICIA), ktorého cieľom bolo zlepšiť riešenie incidentov v oblasti kybernetickej bezpečnosti zahŕňajúcich porušenia ochrany osobných údajov a posilniť medziinštitucionálnu spoluprácu; s uznaním konštatuje, že obe iniciatívy boli v roku 2025 ocenené Globálnym zhromaždením pre ochranu súkromia za ich prínos k zodpovednosti; konštatuje, že EDPS posilnil svoj rámec kybernetickej bezpečnosti zavedením zisťovania zraniteľností a hrozieb v reálnom čase v prípade aktív pripojených na internet, a to prostredníctvom posilnenej spolupráce v rámci svojich dohôd o úrovni poskytovaných služieb s CERT-EU; blahoželá EDPS k usporiadaniu konferencie v Bruseli v júni 2024, na ktorej sa stretli odborníci na ochranu údajov, tvorcovia politík a odborníci na technológie, aby sa zamysleli nad vyvíjajúcou sa úlohou ochrany údajov v moderných demokraciách, najmä vzhľadom na nárast dezinformácií a manipulácie online a výzvy, ktoré predstavujú sociálne siete;
Budovy
49.	konštatuje, že v roku 2024 bol potrebný prevod približne 55 000 EUR na pokrytie nákladov na bezpečnosť budovy a nájomné, keďže náklady na nájomné potvrdené na rok 2024 Európskym parlamentom, ktorého budovu EDPS využíva, boli vyššie než kredity pridelené na daný rok;
50.	konštatuje, že pokiaľ ide o prístupnosť budovy EDPS, uplatňujú sa rozhodnutia, ktoré prijal a vykonáva Európsky parlament v rámci svojej politiky týkajúcej sa budov; vyzýva EDPS, aby informoval orgán udeľujúci absolutórium, či plánuje zamestnať aj stážistov so zníženou pohyblivosťou alebo zdravotným postihnutím;
Životné prostredie a udržateľnosť
51.	konštatuje, že EDPS si prenajíma inteligentnú budovu Európskeho parlamentu, ktorej environmentálna stopa sa znižuje prostredníctvom viacerých opatrení, ako je okrem iného automatická a centrálna regulácia teploty; poznamenáva, že táto budova je takisto vybavená fotovoltickými panelmi, ktoré vyrobia približne 20 kWh elektrickej energie, čo v roku 2024 pokrylo 6,04 % celkovej spotreby EDPS;
52.	konštatuje, že EDPS sa nezapojil do schémy pre environmentálne manažérstvo a audit (EMAS); konštatuje, že s cieľom získať certifikát EMAS zriadil EDPS v roku 2024 medziodborovú pracovnú skupinu, ktorej cieľom je zmapovať existujúce opatrenia, ktoré už Európsky parlament zaviedol, vypracovať stratégie na zníženie emisií uhlíka a navrhnúť inovatívne riešenia; vyzýva EDPS, aby stanovil jasný harmonogram na získanie certifikácie EMAS a priebežne informoval orgán udeľujúci absolutórium o pokroku dosiahnutom v tejto veci;
53.	na základe dotazníka konštatuje, že EDPS vykonáva prevažnú väčšinu svojich obstarávaní prostredníctvom medziinštitucionálnych rámcových zmlúv a ako zúčastnený verejný obstarávateľ uplatňuje kritériá udržateľnosti stanovené hlavným verejným obstarávateľom;
54.	na základe dotazníka konštatuje, že všetky služobné cesty EDPS musia byť v súlade s pravidlami stanovenými v príručke pre služobné cesty; poznamenáva, že zamestnanci EDPS cestujú predovšetkým v ekonomickej triede a že väčšina ciest sa uskutočňuje v rámci Únie; víta úsilie EDPS o zníženie jeho uhlíkovej stopy tým, že podporuje zamestnancov, aby využívali videokonferencie, aby na krátke vzdialenosti cestovali vlakom a aby pri cestách na letisko, z letiska alebo na mieste služobnej cesty využívali verejnú dopravu;
55.	na základe dotazníka konštatuje, že EDPS vykonáva stratégiu udržateľnej mobility, ktorá zamestnancom umožňuje požiadať o náhradu 50 % ceny svojich mesačných alebo ročných predplatených cestovných lístkov alebo lístkov na viacero ciest na verejnú dopravu a poskytuje zariadenia prispôsobené potrebám zamestnancov, ktorí používajú bicykle;
Medziinštitucionálna spolupráca
56.	víta rozpočtové a administratívne úspory, ktoré EDPS dosiahol prostredníctvom medziinštitucionálnej spolupráce, najmä uzatvorením dohôd o úrovni poskytovaných služieb s Európskym parlamentom na prenájom jeho priestorov a používanie aplikácií IT systémov, dodávky a údržbu hardvéru, s Komisiou v oblasti procesov týkajúcich sa ľudských zdrojov a administratívnej činnosti, ako aj prostredníctvom zapojenia do rozsiahlych medziinštitucionálnych rámcových zmlúv v oblastiach, ako sú napríklad IT poradenstvo, dočasné služby a kancelárske potreby; okrem toho chváli EDPS za to, že prostredníctvom memoránd o porozumení udržiava štruktúrovanú spoluprácu s európskou ombudsmankou, Agentúrou Európskej únie pre základné práva a tímom CERT-EU; na základe dotazníka konštatuje, že EDPS sa zúčastňuje aj na medziinštitucionálnom projekte transformácie ľudských zdrojov, ktorý vedie Komisia a ktorého cieľom je digitalizácia procesov v oblasti ľudských zdrojov, pričom zavedenie tohto projektu bude dokončené do roku 2029;
57.	konštatuje, že EDPS sa zúčastňuje na schôdzach rôznych medziinštitucionálnych orgánov; v tejto súvislosti víta účasť EDPS na schôdzach vedúcich administratívy a medziinštitucionálneho výboru pre online komunikáciu pod vedením generálneho riaditeľstva komunikácie Európskeho parlamentu; uznáva, že medziinštitucionálna spolupráca s EDPS v rámci jeho dozornej úlohy je kľúčová pre ostatné inštitúcie Únie, aby mohli lepšie dodržiavať právny rámec na ochranu údajov;
58.	na základe výročnej správy poznamenáva, že výbor EDPB začal v roku 2024 koordinovanú činnosť v oblasti presadzovania práva jednotlivcov na prístup k svojim osobným údajom, do ktorej je zapojených 30 orgánov pre ochranu údajov v celej Únii a EHP; na základe dotazníka konštatuje, že EDPS sa zúčastnil na tejto činnosti v oblasti presadzovania práva, ale zároveň pokračoval vo svojej práci na koordinovanej činnosti výboru EDPB z roku 2023 v oblasti presadzovania práva v súvislosti s úlohou úradníka pre ochranu údajov; berie na vedomie pokračujúce aktívne zapojenie EPDS do činností výboru pre koordinovaný dozor v roku 2024, a to okrem iného prevzatím koordinačnej úlohy tohto výboru na dva roky, vypracovaním usmernenia o spolupráci pri vybavovaní sťažností Europolu a monitorovaním vývoja systému ETIAS; konštatuje, že EDPS ako člen výboru EDPB koordinoval aj pracovnú skupinu pre spoluprácu s orgánmi na ochranu hospodárskej súťaže a orgánmi na ochranu spotrebiteľa, pokiaľ ide o vzájomné pôsobenie medzi aktom o digitálnych trhoch[footnoteRef:11] a nariadením o ochrane údajov[footnoteRef:12]; [11:  	Nariadenie Európskeho parlamentu a Rady (EÚ) 2022/1925 zo 14. septembra 2022 o súťažeschopných a spravodlivých trhoch digitálneho sektora a o zmene smerníc (EÚ) 2019/1937 a (EÚ) 2020/1828 (akt o digitálnych trhoch) (Ú. v. EÚ L 265, 12.10.2022, s. 1, ELI: http://data.europa.eu/eli/reg/2022/1925/oj).]  [12:  	Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1, ELI: http://data.europa.eu/eli/reg/2016/679/oj).] 

59.	na základe dotazníka a správy o následných opatreniach konštatuje, že spoločné činnosti s úradom OLAF, Európskou prokuratúrou (EPPO) a Dvorom audítorov a prevzatie iniciatívy v oblasti odhaľovania podvodov nepatria do mandátu EDPS;
Komunikácia
60.	konštatuje, že rozpočet na komunikáciu s verejnosťou a propagačné činnosti v roku 2024 predstavoval 425 000 EUR, čo v porovnaní s rokom 2023 predstavovalo zvýšenie približne o 9,20 %;
61.	s uspokojením konštatuje, že EDPS v roku 2024 zorganizoval a zúčastnil sa na niekoľkých komunikačných podujatiach online aj prezenčne, ktoré boli zamerané na zvyšovanie informovanosti širokej verejnosti o úlohe a poslaní EDPS a o význame dodržiavania pravidiel Únie v oblasti ochrany údajov, ako je Deň ochrany údajov, konferencia stážistov EDPS (dvakrát ročne), samit EDPS o občianskej spoločnosti a Globálne zhromaždenie pre ochranu súkromia;
62.	konštatuje, že EDPS komunikuje online prostredníctvom svojho webového sídla a účtov na sociálnych sieťach X (bývalý Twitter) (28 800 sledovateľov), LinkedIn (82 800 sledovateľov), YouTube (3 400 sledovateľov) a Instagram (300 sledovateľov);
63.	konštatuje, že v roku 2024 sa skončil pilotný projekt platforiem EU Voice a EU Video (bezplatné siete sociálnych médií s otvoreným zdrojovým kódom, ktoré sú orientované na ochranu súkromia a založené na softvéroch Mastodon a PeerTube); konštatuje, že EDPS uľahčil hladký prechod pre inštitúcie, orgány, úrady a agentúry Únie, ktoré si želali zachovať svoje účty, čím sa zabezpečila kontinuita pre používateľov; konštatuje, že na základe úspechu pilotného projektu sa v roku 2025 uskutočnili prípravy na obnovenie používania softvéru Mastodon; v tejto súvislosti víta príspevok EDPS k stratégii Únie v oblasti údajov a digitálnej suverenity s cieľom podporiť nezávislosť Únie v digitálnom svete a dodržiavanie právneho rámca na ochranu údajov.

